CELEX: C2006/096/17
Language: el
Date: 2006-04-22 00:00:00
Title: Υπόθεση T-34/02: Απόφαση του Πρωτοδικείου της  22ας Φεβρουαρίου 2006  — Le Levant 001 κ.λπ. κατά Επιτροπής (Κρατικές ενισχύσεις — Έννοια του ενδιαφερομένου μέρους — Καθορισμός προθεσμίας προς υποβολή παρατηρήσεων — Απόφαση περί κινήσεως της διαδικασίας του άρθρου 88, παράγραφος 2, ΕΚ — Μέτρο φορολογικής έκπτωσης για ορισμένες υπερπόντιες επενδύσεις — Αναπτυξιακή ενίσχυση συνδεόμενη με τις ναυπηγικές εργασίες — Εκτίμηση με βάση το άρθρο 87, παράγραφος 1, ΕΚ — Υποχρέωση αιτιολογήσεως)

22.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/10
            
         Απόφαση του Πρωτοδικείου της 22ας Φεβρουαρίου 2006 — Le Levant 001 κ.λπ. κατά Επιτροπής
   (Υπόθεση T-34/02) (1)
   
   (Κρατικές ενισχύσεις - Έννοια του ενδιαφερομένου μέρους - Καθορισμός προθεσμίας προς υποβολή παρατηρήσεων - Απόφαση περί κινήσεως της διαδικασίας του άρθρου 88, παράγραφος 2, ΕΚ - Μέτρο φορολογικής έκπτωσης για ορισμένες υπερπόντιες επενδύσεις - Αναπτυξιακή ενίσχυση συνδεόμενη με τις ναυπηγικές εργασίες - Εκτίμηση με βάση το άρθρο 87, παράγραφος 1, ΕΚ - Υποχρέωση αιτιολογήσεως)
   (2006/C 96/17)
   Γλώσσα διαδικασίας: η γαλλική
   Διάδικοι
   
      Προσφεύγοντες: EURL Le Levant 001 (Παρίσι, Γαλλία) και οι λοιποί προσφεύγοντες των οποίων τα ονόματα περιλαμβάνονται σε παράρτημα της αποφάσεως (εκπρόσωποι: P. Kirch και N. Chahid-Nouraï, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωπος: G. Rozet)
   Αντικείμενο της υποθέσεως
   Αίτημα ακυρώσεως της αποφάσεως 2001/882/ΕΚ της Επιτροπής, της 25ης Ιουλίου 2001, για την κρατική ενίσχυση που χορήγησε η Γαλλία με τη μορφή αναπτυξιακής ενίσχυσης στο επιβατηγό «Le Levant» που ναυπηγήθηκε στο Alstom Leroux Naval και προοριζόταν να χρησιμοποιηθεί στο Saint-Pierre-et-Miquelon (EΕ L 327, σ. 37)
   Διατακτικό της αποφάσεως
   Το Πρωτοδικείο:
   
               1)
            
            
               Ακυρώνει την απόφαση 2001/882/EK της Επιτροπής, της 25ης Ιουλίου 2001, για την κρατική ενίσχυση που χορήγησε η Γαλλία με τη μορφή αναπτυξιακής ενίσχυσης στο επιβατηγό «Le Levant» που ναυπηγήθηκε στο Alstom Leroux Naval και προοριζόταν να χρησιμοποιηθεί στο Saint-Pierre-et-Miquelon.
            
         
               2)
            
            
               Η Επιτροπή φέρει τα δικά της έξοδα και τα έξοδα στα οποία υποβλήθηκαν οι προσφεύγοντες, συμπεριλαμβανομένων των σχετικών με τη διαδικασία ασφαλιστικών μέτρων εξόδων
            
         
      (1)  ΕΕ C 109 της 4.5.2002.